《西斋秋感二十首》
元代·方回

灵运永嘉日，玄晖宣城时。
池草既清唱，窗岫亦妍辞。
郡胜山水媚，心赏良足怡。
庙廊有颜沈，味合深己知。
桐濑较二□，川岭信复奇。
拙陋方二谢，岂不粗能诗。
兵革值迁变，衣冠逢乱离。
已矣莫我识，怅焉归棹迟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。